CELEX: 32021D1271
Language: hu
Date: 2021-07-26 00:00:00
Title: Az Európai Parlament, a Tanács és a Bizottság (EU, Euratom) 2021/1271 határozata (2021. július 26.) az európai politikai pártokkal és európai politikai alapítványokkal foglalkozó hatóság igazgatójának kinevezéséről

2021.8.2.   
               
               
                  HU
               
               
                  Az Európai Unió Hivatalos Lapja
               
               
                  L 277/145
               
            
         AZ EURÓPAI PARLAMENT, A TANÁCS ÉS A BIZOTTSÁG (EU, Euratom) 2021/1271 HATÁROZATA
         (2021. július 26.)
         az európai politikai pártokkal és európai politikai alapítványokkal foglalkozó hatóság igazgatójának kinevezéséről
         AZ EURÓPAI PARLAMENT, AZ EURÓPAI UNIÓ TANÁCSA ÉS AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Atomenergia-közösséget létrehozó szerződésre,
         tekintettel az európai politikai pártok és az európai politikai alapítványok jogállásáról és finanszírozásáról szóló, 2014. október 22-i 1141/2014/EU, Euratom európai parlamenti és tanácsi rendeletre (1) és különösen annak 6. cikke (3) bekezdésére,
         tekintettel a jelöltek listájára, amelyre az Európai Parlament, a Tanács és a Bizottság főtitkáraiból álló kiválasztási bizottság nyilvános pályázati felhívást követően, 2021. július 15-én tett javaslatot az európai politikai pártokkal és európai politikai alapítványokkal foglalkozó hatóság igazgatójának kinevezése céljából,
         mivel:
         
                     (1)
                  
                  
                     Az 1141/2014/EU, Euratom rendelet 6. cikkének (1) bekezdése létrehozza az európai politikai pártokkal és európai politikai alapítványokkal foglalkozó hatóságot.
                  
               
                     (2)
                  
                  
                     Az 1141/2014/EU, Euratom rendelet 6. cikkének (3) bekezdése úgy rendelkezik, hogy az európai politikai pártokkal és európai politikai alapítványokkal foglalkozó hatóság igazgatóját az Európai Parlament, a Tanács és a Bizottság nyílt pályázati felhívást követően az említett intézmények főtitkáraiból álló kiválasztási bizottság által előterjesztett javaslatok alapján, közös megegyezéssel nevezi ki ötéves, nem megújítható időszakra,
                  
               ELFOGADTA EZT A HATÁROZATOT:
         
            1. cikk
            
               (1)   A 2021. szeptember 1-jétől 2026. augusztus 31-ig tartó időszakra Pascal SCHONARD-ot nevezik ki az európai politikai pártokkal és európai politikai alapítványokkal foglalkozó hatóság igazgatójává.
            
            
               (2)   Az igazgatót az AD 12 besorolási fokozat 1. fizetési fokozatába tartozó ideiglenes alkalmazottként kell kinevezni.
            
            
               (3)   A kinevezéshez a kinevezendő igazgatónak alá kell írnia a függetlenségről és az összeférhetetlenség hiányáról szóló, e határozathoz mellékelt nyilatkozatot.
            
         
         
            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Brüsszelben, 2021. július 26-án.
            
               
                  az Európai Parlament részéről
               
               
                  az elnök
               
               D. M. SASSOLI
            
            
               
                  a Tanács részéről
               
               
                  az elnök
               
               J. PODGORŠEK
            
            
               
                  a Bizottság részéről
               
               
                  az alelnök
               
               M. ŠEFČOVIČ
            
         
         
            (1)  HL L 317., 2014.11.4., 1. o.
         
      
      
         
            MELLÉKLET
            NYILATKOZAT A FÜGGETLENSÉGRŐL ÉS AZ ÖSSZEFÉRHETETLENSÉG HIÁNYÁRÓL
            Alulírott ……. kijelentem, hogy tudomásul vettem az európai politikai pártok és az európai politikai alapítványok jogállásáról és finanszírozásáról szóló 1141/2014/EU, Euratom európai parlamenti és tanácsi rendelet 6. cikkének (3) bekezdését, és az európai politikai pártokkal és európai politikai alapítványokkal foglalkozó hatóság (a továbbiakban: a Hatóság) igazgatói feladatait teljes függetlenségben és az említett rendeletben foglalt szabályok maradéktalan tiszteletben tartása mellett fogom ellátni. Amikor a Hatóság nevében járok el, semmilyen intézménytől vagy kormánytól, sem bármely egyéb szervtől, hivataltól vagy ügynökségtől nem fogok utasításokat kérni, sem elfogadni. Tartózkodni fogok minden olyan cselekedettől, amely a feladataim jellegével összeegyeztethetetlen.
            Kijelentem, hogy legjobb tudomásom szerint nem áll fenn esetemben összeférhetetlenség. Összeférhetetlenség áll fenn abban az esetben, ha a Hatóság igazgatói feladatainak pártatlan és tárgyilagos gyakorlása a családdal, a magánélettel, a politikai, nemzeti, filozófiai vagy vallási hovatartozással, gazdasági érdekkel vagy bármely más, az 1141/2014/EU, Euratom rendelet alapján finanszírozásban részesülő kedvezményezettel fennálló közös érdekkel kapcsolatos okokból sérül. Így különösen kijelentem, hogy nem vagyok az Európai Parlament képviselője, nem rendelkezem választáson elnyert mandátummal, és nem vagyok valamely európai politikai párt vagy európai politikai alapítvány jelenlegi vagy volt alkalmazottja.
            
               Kelt […],
               
                  
                     [DÁTUM + a kinevezendő igazgató ALÁÍRÁSA]